b'\n_START_ARTICLE_\nJuho Paksujalka\n_START_PARAGRAPH_\nJuho Paksujalka (29. huhtikuuta 1883 Hiitola \xe2\x80\x93 13. syyskuuta 1951 Anjala) oli suomalainen poliitikko. H\xc3\xa4n istui Maalaisliiton kansanedustajana vuosina 1933\xe2\x80\x931935 ja 1939\xe2\x80\x931947, aluksi Viipurin l\xc3\xa4\xc3\xa4nin it\xc3\xa4isest\xc3\xa4 vaalipiirist\xc3\xa4, vuodesta 1945 Kymen l\xc3\xa4\xc3\xa4nin it\xc3\xa4isest\xc3\xa4 vaalipiirist\xc3\xa4._NEWLINE_Paksujalka syntyi luovutettuihin alueisiin kuuluvassa Hiitolan kunnassa vuonna 1883. H\xc3\xa4nen vanhempansa olivat maanviljelij\xc3\xa4 Jaakko Paksujalka ja Maria Karvonen. Juho Paksujalka oli itsekin varsinaiselta ammatiltaan maanviljelij\xc3\xa4 ja ty\xc3\xb6skenteli Hiitolassa, Artj\xc3\xa4rvell\xc3\xa4 sek\xc3\xa4 Anjalassa. H\xc3\xa4n oli vuodesta 1905 naimisissa Hilma Maria Sinkkosen kanssa._NEWLINE_Juho Paksujalka oli presidentin valitsijamiehen\xc3\xa4 1925, 1931, 1937, 1940 ja 1943. H\xc3\xa4n toimi lis\xc3\xa4ksi Hiitolan kunnanvaltuuston puheenjohtajana.'